cyanic-selkie/wikianc huggingface dataset:
บัณฑิตวิทยาลัย มหาวิทยาลัยกรุงเทพ
ประวัติ
คณาจารย์ของบัณฑิตวิทยาลัยเป็นผู้มีคุณวุฒิทางการศึกษาและมีประสบการณ์เชี่ยวชาญในแวดวงวิชาการและวิชาชีพสาขาอื่นๆ
จำนวนนักศึกษา
ปัจจุบันบัณฑิตวิทยาลัยมีนักศึกษาจำนวนกว่า 1,500 คนในระดับปริญญาโทและปริญญาเอก ทั้งหลักสูตรภาษาไทย หลักสูตรนานาชาติ ภาษาอังกฤษ และหลักสูตรสองภาษา
การว่างงานในประเทศไทย
ประเทศไทยมีอัตราการว่างงานต่ำมาก โดยอยู่ที่ร้อยละ 0.9 ในปี 2557 แนวโน้มการว่างงานในประเทศไทยไม่เปลี่ยนไปมากวัฏจักรธุรกิจตามทฤษฎีเศรษฐศาสตร์ทั่วไป เพราะโครงสร้างสังคมของไทยทำให้ผู้ว่างงานหางานทำใหม่ได้โดยเร็ว ส่งผลให้คนไทยวัยทำงานกว่าครึ่งประเทศประกอบอาชีพที่ไม่มั่นคง (งานรับจ้างทั่วไปและการช่วยงานครอบครัวโดยไม่มีรายได้ตอบแทน) คนวัยทำงานกว่าร้อยละ 60 ประกอบอาชีพอย่างไม่เป็นทางการ ทำให้ผู้ที่มีงานทำเข้าไม่ถึงการให้บริการประกันสังคมและไม่ได้รับการคุ้มครองเท่าที่กฎหมายกำหนดไว้ อัตราการว่างงานที่ต่ำนี้ทำให้ตัวเลขดังกล่าวนำมาใช้วิเคราะห์ข้อมูลเชิงเศรษฐศาสตร์ของประเทศไม่ได้ เพราะปัญหาที่แท้จริงอยู่ที่การจ้างงานต่ำระดับ
สำนักข่าวบลูมเบิร์กรายงานว่าอัตราการว่างงานในไทยอยู่ที่ร้อยละ 0.56 ในปี 2558 ซึ่งสวนกระแสโลกที่เศรษฐกิจได้รับผลกระทบจากราคาน้ำมันดิบที่ต่ำลง วิกฤตเศรษฐกิจในยุโรป และการชะลอตัวของเศรษฐกิจจีน ข้อเท็จจริงฟังได้ว่าอัตราการว่างงานในไทยที่ต่ำนี้เกิดได้จากหลายสาเหตุ อนึ่ง ประเทศไทยมีระบบประกันสังคมที่ไม่เข้มแข็งและน้อยคนจะสามารถเข้าถึงการประกันการว่างงาน ทำให้ผู้ทำงานไม่สามารถจะทิ้งระยะห่างหลังจากตกงานได้นาน ประเทศไทยยังเป็นสังคมเกษตรกรรม ทำให้ผู้ที่ตกงานในเขตเมืองสามารถเลือกกลับไปทำไร่ทำนาได้โดยง่าย โดยผู้ประกอบอาชีพเกษตรกรรมนี้มีมากถึงร้อยละ 40 ของแรงงาน นอกจากนี้ ประเทศไทยมีอัตราการเจริญพันธุ์ที่ต่ำมาก ทำให้มีคนรุ่นใหม่เข้ามาเริ่มทำให้ไม่มากในแต่ละปี แต่มีผู้เกษียณอายุมากขึ้นเรื่อย ๆ ส่งผลให้มีแรงงานไม่เพียงพอและอัตราการว่างงานต่ำลงโดยธรรมดา
ในปี 2561 สำนักข่าวบลูมเบิร์กจัดให้ประเทศไทยเป็นประเทศที่มีดัชนีความทุกข์ยาก (misery index) ต่ำสุดในโลกเป็นปีที่ 4 ติดต่อกัน โดยนำตัวเลขอัตราว่างงาน 1.3% ของไทยในปี 2560 ที่ธนาคารแห่งประเทศไทยรายงานไปพิจารณา
การจ้างงานต่ำระดับ
โครงการวิจัยการทำงานต่ำระดับในไทยปี 2547 พบว่าคนไทยทำงานไม่เต็มเวลาเป็นจำนวนมาก อีกทั้งยังทำงานต่ำระดับทั้งในด้านรายได้ เวลา และการศึกษา ผลวิจัยพบว่าผู้ที่ทำงานต่ำระดับมากที่สุดประกอบด้วยผู้ประกอบอาชีพรับจ้างทั่วไป ช่วยงานครอบครัว หรือผู้ที่ประกอบธุรกิจเอง ส่วนผู้ที่ทำงานต่ำระดับทางการศึกษาส่วนใหญ่เป็นผู้มีรายได้ดีและประกอบอาชีพที่มีผลตอบแทนดี
กระจก
กระจก หมายถึงวัสดุที่ทำมาจากแก้ว ซึ่งมีองค์ประกอบหลักทางเคมีคือซิลิคอน ซึ่งสามารถหลอมและนำไปขึ้นรูปได้ เมื่อเย็นตัวแล้วมีลักษณะ โปร่งใส และเป็นของแข็งโดยไม่จับผลึก (มีค่าความหยัดตัวสูง) กระจกจึงสามารถแตกได้เหมือนแก้ว และมีความคมมากกว่าแก้วเมื่อแตกเพราะมีความบางในการผลิต
ความแตกต่างในการใช้คำเมื่อเทียบกับคำว่าแก้วคือ กระจกจะใช้เรียกแก้วที่นำมาทำให้เป็นแผ่น โดยมีลักษณะแบนราบและมีความหนาประมาณหนึ่งเป็นส่วนใหญ่
กระจกเป็นลักษณะการผลิตวัสดุประเภทแก้วที่ทำขึ้นเพื่อวัตถุประสงค์ในการใช้งานต่างๆ เช่น เพื่อเป็นวัสดุกั้นขวางที่ไม่ทึบแสง ใช้เพื่อเป็นฉนวนกั้น ใช้เพื่อประดับตบแต่งอาคาร ฯลฯ ในบางความต้องการใช้ กระจกถูกนำไปปรับคุณสมบัติต่อเพื่อให้มีคุณลักษณะบางอย่าง เช่น ฉาบปรอทที่ด้านๆหนึ่งเพื่อให้มีคุณสมบัติสะท้อนแสงเรียกว่า กระจกเงา หรือผสมสารชนิดอื่นลงไปในเนื้อสารให้มีสีสันหรือความทึบแสงบางส่วนหรือทั้งหมดเรียกว่า กระจกสี กระจกทึบ หรือกระจกควัน หรือนำไปพ่นทรายลงบนพื้นผิวเพื่อให้เกิดความไม่สม่ำเสมอของความเรียบบนผิวทำให้แสงผ่านได้แต่มีลักษณะมัวๆเรียกว่า กระจกฝ้า
กระจกบางประเภทถูกนำไปประกอบสร้างแบบพิเศษ เช่น เคลือบเนื้อสารบางประเภทเช่นพลาสติกด้านเดียวหรือทั้งสองด้าน (เนื้อสารที่นำมาเคลือบเรียกว่าฟิล์ม) เพื่อให้ทึบแสงหรือเพื่อให้ไม่แตกร่วนหรือเพื่อให้เมื่อแตกแล้วไม่มีความคมคล้ายเมล็ดข้าวโพด เช่น กระจกรถยนต์ ฟิล์มบางประเภทที่นำมาเคลือบเช่น เคฟลาร์ มีลักษณะทางโครงสร้างเคมีที่สามารถกระจายแรงที่มากระทบด้านหน้าออกไปทางด้านข้างได้ จึงทำให้สามารถผลิตเป็นกระจกนิรภัย ที่สามารถทนทานต่อแรงกระแทกได้ และในบางกรณีการผลิตแบบเคลือบด้านนอก อาจปรับเป็นการผลิตแบบสอดไส้ข้างใน หรือ ผสมลงไปเป็นเนื้อเดียวกัน
ความหมายโดยปริยายของกระจก มักจะหมายถึงกระจกเงา ถ้าพูดโดยไม่ระบุว่าเป็นกระจกใส เช่นในประโยคว่า "ส่องกระจกชะโงกดูเงา" (เพี้ยนมาจาก "ส่องกะโหลกชะโงกดูเงา" โดยกะโหลกคำนี้แปลว่ากะลา) หรือ "น้ำใสราวกับกระจก" (ส่องลงไปเห็นใบหน้าได้)
การค้นหา
การค้นหา หรือ ค้นหา อาจหมายถึง
รายชื่อตัวละครในอินุยาฉะ เทพอสูรจิ้งจอกเงิน
ฮิงุราชิ คาโงเมะ 日暮かごめ 『Higurashi Kagome』
* 日暮かごめ（ひぐらし かごめ）"Kagome Higurashi" เขียนเป็นคำไทยได้สองแบบ ชื่อ かごめ คาโกเมะ หรือ คาโงเมะ  และ สกุล ひぐらし ฮิกุราชิ หรือ ฮิงุราชิ
เส็ตโชมารู 殺生丸 『Sesshōmaru』
จึงออกค้นหาแขนปีศาจข้างใหม่มาใช้สู้กับินุยาฉะแต่พลาดทุกที จนถูกนาราคุหลอกให้ใส่แขนมนุษย์ที่มีเศษลูกแก้ว 4 วิญญาณ สสู้แพ้น้อง กับแขนโดนกัดกิน จึงรู้ว่าโดนหลอกใช้จึงไล่ล่านาราคุไปในตัวอีกที
แม้ตนมี "ดาบเขี้ยวฟ้าฟื้น" (เท็นเซย์กะ) ที่พ่อยกให้ ใช้คืนชีพคนตาย 100 คน แค่แกว่ง 1 ที แต่มันไม่ใช่สิ่งที่ใช่ฆ่าใครในภพนี้ แต่เพราะดาบนี้ ตนพบกับริน เด็กหญิงตัวน้อยผู้ยื่นมือเข้ามาช่วยดูแลตนตอนบาดเจ็บหลังสู้แพ้น้อง พอรินถูกสมุนเผ่าหมาป่าปีศาจฆ่าตาย ตนใช้ดาบเขี้ยวฟ้าฟื้นคืนชีพกับให้มาติดตามตน นิสัยตนเริ่มเปลี่ยนไปในทางที่ดีขึ้น เริ่มเข้าใจพ่อกับน้อง รับรู้ต่อผู้คนที่ทุกข์ทนลำบากรู้จักเห็นใจผู้อื่น ดูมีจิตใจเมตตาที่ดีขึ้น ภายหลังจากที่ดาบมารสมิง(โทคิจิน)ใช้การไม่ได้อีกดาบเขี้ยวฟ้าฟื้นได้รับการเปิดใช้ท่าไม้ตาย "จันทร์เสี้ยวปรภพ" (เมโดซันเกตสึฮะ) เมื่อฟันออกไปจะเปิดโพรงปรภพขนาดมหึมาส่งคู่ต่อสู้ไปยังปรโลก ทว่าสุดท้ายเส็ตโชมารูก็สละความต้องการในพลังสิ่งอื่นใดพลังนี้ได้ย้ายไปรวมที่ดาบเขี้ยวอสูรของอินุยาฉะ เมื่อเข้าถึงตนเองเส็ตโชมารูได้รับดาบที่เป็นของเขาเองอย่างแท้จริง "ดาบเขี้ยวดินระเบิด" ( 爆砕牙 "บาคุไซกะ") ซึ่งสร้างมาจากพลังอสูรของตัวเขาเองพร้อมกับแขนข้างซ้าย นอกจากนั้นโดยพลังอำนาจฤทธิ์พื้นฐานเส็ตโชมารูสามารถเหาะเหินไปในอากาศ มีความเร็วการเคลื่อนที่ที่รวดเร็วได้จนเห็นเป็นภาพติดตา มีประสาทสัมผัสรับกลิ่นที่ยอดเยี่ยม และ ทักษะกรงเล็บกับพิษ ทั้งเล็บพิษแส้พิษ(แม้แต่น้ำลายก็มีพิษร้ายแรงอย่างที่ใช้ในร่างอสูรที่เขาจะเล่นงานอินุยาฉะตอนแรก ๆ) พลังพิษนี้สามารถเลือกใช้หรือไม่ใช้ได้ตามต้องการ กระทั่งหางทั้งสองซึ่งมองเผิน ๆ อาจนึกว่าเป็นเครื่องประดับเสริมบารมีโดยปกติในร่างมนุษย์หางที่พันพาดบ่าด้านขวาเส็ตโชมารูยังเคยใช้มันจับอินุยาฉะม้วนเหวี่ยงอินุยาฉะออกไป แต่เห็นได้ชัดเส็ตโชมารูมีความไว้ตัวรวมถึงหางปุย ๆ นุ่มนิ่มนี้นอกจากการใช้จับอินุยาฉะเขาไม่ได้ใช้ออกกับคู่ต่อสู้อื่นอีก ในอุปนิสัยสันโดษวิถีกับบุคลิกสูงส่งสงบนิ่งและวางเฉยเส็ตโชมารูมีระยะห่างที่ไม่อนุญาตให้ใครใกล้ชิด นอกเหนือการจะฆ่าหรือต่อสู้เขาไม่แม้แต่ลำบากไปยุ่งเกี่ยวถูกต้องตัวใครอย่างเป็นอสูรชั้นสูงที่คงความงดงามในทุกท่วงท่าได้ทุกกระเบียดนิ้ว ทั้งนี้เว้น จาเก็น ข้ารับใช้ผู้ติดตามเขามาอย่างยาวนาน อินุยาฉะที่ยังไงก็เป็นน้อง บุคคลที่เขายอมรับว่าจะเป็นสมาชิกในครอบครัว คาโกเมะคนรักของอินุยาฉะ และ รินที่เขาห่วงแหน(ปกติเส็ตโชมารูได้ปกปิดมันไว้)ที่เส็ตโชมารูได้ให้ความใกล้ชิดและปฏิบัติตนเองแตกต่างไปตามแต่ละคน อย่างไรก็ตามเส็ตโชมารูซึ่งเดิมไม่ได้มีความสนโลกกับใครอื่นแต่อย่างใดกลับกลายมาเป็นหนึ่งในผู้ที่ออกตามล่านาราคุเป็นด้วยใจความประโยคเดียว "ข้าไม่ยกโทษให้มัน" ที่ได้ตอบข้อสงสัยของอินุยาฉะที่ถามในเรื่องนี้ เส็ตโซมารูสูง175เซนติเมตร หนัก78กิโลกรัมไม่นับรวมชุดเกราะ มีรูปลักษณ์ในร่างมนุษย์เหมือนอายุเพียง 19 ปี อายุจริงอยู่ที่ 500 ปี(+???)
* 殺生丸（せっしょうまる）"Sesshomaru" หรือ "Sesshoumaru" มีการใช้ตัวเขียนโดยอักษรภาษาอังกฤษในทั่วโลกอยู่สองรูปแบบ และในไทยเขียนเป็นคำไทยได้อยู่หลายวิธีตามการออกเสียงสูงเสียงต่ำ せっ sess (เส็ต, เซ็ช, เซ็ท, เซช, เซซ ,เซส) しょう shou (โช)  まる maru (มารุ, มารู) แล้วแต่ผู้แปลสันทัดถนัดรูปแบบใด ตราบใดที่ไม่ผิดหลักการออกเสียงของการทับศัพท์ :
โคฮาคุ 琥珀 『Kohaku』
* 琥珀（こはく）Kohaku เขียนเป็นคำไทยได้สองแบบ โคฮาคุ หรือ โกฮาคุ แต่หากต้องการอ่านตรงความหมายชื่อ คือ โคฮาคุ
นาราคุ 奈落 『Naraku』
เดิมคือโจรป่าที่มีแผลไฟไหม้กลางหลังเป็นรูปแมงมุม สมชื่อ โอนิงุโมะ ( 鬼蜘蛛（おにぐも）) ที่หักหลังพวกพ้อง โจรป่าตามมาแก้แค้น จุดไฟเผาทั้งตัวจนเป็นมัมมี่ถูกห่อเสื่อโยนลงไปในหุบเหวลึกที่เรียกกันว่า "นาราคุ" ( 奈落, นรก)จนสาหัสกว่าเดิม กระดูกหักทั้งตัวขยับไม่ได้ ทำได้แค่มองเพดานกับพูดเท่านั้น แต่ถูกมิโกะ ชื่อคิเคียวพบเข้าจึงถูกดูแลอย่างดี จึงตกหลุมรักคิเคียว อย่างสุดหัวใจและต้องการได้นางมาเป็นของตน แต่วันนึงความชั่วร้ายของตนเรียงฝูงปีศาจมาหา ตนจึงยอมให้ฝูงปีศาจมากินตนเป็นอาหารแลกกับการที่ตนได้ร่างใหม่ ปีศาจหลายร้อยพันเข้ากัดกินสิงสู่ร่างกายกลายเป็นครึ่งอสูร นาราคุ(ตามชื่อ)
แต่จิตชั่วร้ายของปีศาจ ยึดร่างกับกดจิตของโอนิงุโมะไว้ คือ นาราคุ วางแผนให้ อินุยาฉะ และ คิเคียว ฆ่ากันเองเพื่อชิงลูกแก้ว 4 วิญญาณมา ผลคืออินุยาฉะถูกคิเคียวผนึก แต่ก่อนคิเคียวตายได้นำลูกแก้ว 4 วิญญาณไปเผากับศพตัวเองจนสลายหายไปข้ามยุค ตนที่หมดหวังจึงหาอื่นๆเพื่อได้พลังแต่พลาดตลอด 50 ปี
ช่วง 50 ปี ปู่ของมิโรคุคือพระ สู้กันตนมาหลายที ครั้งสุดท้ายตนได้สาปให้มือขวาเป็นรูใช้ช่องว่างแห่งลมอันตกทอดมาสู่รุ่นมิโรคุวิธีรักษาให้รูหายไปคือ ตนต้องตายเท่านั้น ไม่งั้นคำสาปจะตกทอดสู่ลูกหลานจนถึงมิโรคุต่อไป ถึงตัดมือจะรอดจากช่องว่างแห่งลม แต่คำสาปจะตกทอดต่อตามเดิม
พอรู้ว่า ลูกแก้ว 4 วิญญาณกลับมาอีกที แต่แตกกระจายเป็นเศษๆ ตนได้หมายรวบรวมกันเป็นลูกแก้วแปดเปื้อนด้วยความชั่วร้าย โดยนำเศษทั้งหมดมาเก็บไว้กับตัวเพื่อเพิ่มพลังตลอด กับล่อให้ครอบครัวนักล่าปีศาจของซังโกะมาติดกับจัดฉากฆ่าตาย นำชิ้นนึงไปฝังศพโคฮาคุคืนชีพมาเป็นหุ่นเชิด โดนตนถูกใจร่างกับหน้าตาของลูกชายไดเมียวในปราสาท ที่ชื่อคาเงวากิ ฮิโตมิ จึงฆ่ากับสวมรอยเป็นหน้ากับร่างนั้นนับแต่นั้น จัดฉากให้ซังโกะกับโคฮาคุฆ่ากันเองพลาด ตนถูกธนูของคาโงเมะยิงจนสาหัส แอบนำปีศาจนับพันมาสู้กันเองในถ้ำทำหนอนพิษ คิเคียวสงสัยสืบจนล่อให้ตนดูดหนอนพิษได้ร่างเก่งกว่าเดิมกับถูกจับได้ว่าตนคือครึ่งอสูร รับเศษลูกแก้วจากคิเคียวที่ไปชิงจากคาโงเมะมาอีกที
เพราะผลของการดูดหนอนพิษ ตนได้สร้างร่างแบ่งภาคขึ้นมามากมายเป็นสมุน โดยทุกตัวมีแผลบนหลังเป็นรูปแมงมุมเหมือนตน หลังจากแยกมุโซ(จิตส่วนโอนุงุโมะ)ออกมาแต่ดันแยกส่วนหัวใจออกมาด้วยจึงดูดกลับมาเก่งกว่าเดิมสร้างเขตอาคมได้ แต่อินุยาฉาะได้พลังดาบเขี้ยวอสูรสีแดงทำลายเขตอาคมกับทำร้ายตนได้ตนสาหัสจึงหนีไปซ่อนที่เขาฮาคุเรย์ กับคืนชีพ 7 สังหารไปถ่วงเวลาอินุยาฉะ พอตนสรางร่างใหม่ได้แยกส่วนหัวใจของตนออกมาเป็นทารก แต่พอทารกแยกเป็นฮัคคุโดชิกับอากาโกะคิดทรยศ ตนจึงตามเก็บกวาดกับรวมหัวใจได้อีกที ฆ่าคิเคียวสำเร็จ แต่หวังชิงเศษลูกแก้วจากโคฮาคุแต่พลาดตลอด จนสุดท้ายได้มา แต่ถูกพวกอินุยาฉะกับเส็ตโชมารุปราบฆ่าตายไปในที่สุด
อินุไทโช 犬の大将 『Inu no Taisho』
//เบ็ดเตล็ด. อินุไทโช ภายแรก อาจารย์ รูมิโกะ ทาคาฮาชิ ให้นามเรียกขานเขาว่า โทกะโอ ( 闘牙王（とうがおう）"Tōgaō" ) :: "กษัตริย์เขี้ยวนักรบ"  เป็นชื่อเรียกที่ไม่เป็นทางการใช้เฉพาะใน CM แรกก่อนปล่อยตัว แล้วได้เปลี่ยนมาเรียกว่า อินุยาฉะ โนะ จิจิ ( 犬夜叉の父 "Inuyasha no chichi" ) :: "พ่อของอินุยาฉะ"  ในการสร้างงาน แต่เนื่องจากชื่อเรียกอสูรสุนัขโยไคตนพ่อจำเป็นที่จะไม่ซ้ำกับตัวละครอื่น จึงได้สิ้นสุดที่ อินุไทโช 犬大将 "Inu Taisho" คำเรียกย่อ ๆ ที่มาจาก อินุ โนะ ไทโช ( 犬の大将 （犬（いぬ）の大将（たいしょう）"Inu no Taisho" ) :: "ขุนพลสุนัข" ความหมายเมื่อโยงกับเนื้อเรื่องคือ จอมขุนพลสุนัขอสูร เป็นคำเรียกขานที่ปรากฏในเนื้อเรื่อง
(ในเนื้อเรื่อง อินุยาฉะเรียกอินุไทโชท่านพ่อของตนว่า โอยาจิ ( 親父（おやじ）"oyaji" ), เส็ตโชมารูเรียกอินุไทโชท่านพ่อของตนว่า จิจิวเอะ ( 父上（ちちうえ）"chichiue" ) ซึ่งคือสรรพนามคำแทนตัวของ พ่อหรือบิดา อันเป็นรูปแบบของคำเรียกส่วนหนึ่งจากที่มีอยู่หลายรูปแบบของญี่ปุ่นที่มีการให้ความสำคัญแยกไปตาม ความให้เกียรติ เคารพ ผู้ที่ควรใช้คำนั้นเรียก ความสนิท คุ้นเคย เป็นรายละเอียดปลีกย่อยทางภาษาของญี่ปุ่น และอีกปัจจัยในการใช้คำรูปแบบไหนขึ้นอยู่กับตัวของผู้ที่เลือกใช้คำเรียกนั้นเองด้วยอีกทางหนึ่ง)
ท่านแม่ของเส็ตโชมารู ชื่อว่าอินุกามิ殺生丸のお母様 『Sesshōmaru no okāsama』
//เบ็ดเตล็ด. แม้อาจารย์รูมิโกะ ทาคาฮาชิ ไม่ได้ให้ชื่อท่านแม่ของเส็ตโชมารู อย่างเป็นทางการ แต่แฟนคลับของเรื่องนี้บางคนจะเรียก ท่านแม่ของเส็ตโชมารู ในชื่อเล่นว่า อินุคิมิ “Inukimi” ที่มาจาก อินุ โนะ คิมิ ( 犬の君 “Inu no Kimi” ) คือความหมายที่ถูกต้องไปในทางแนวของชนชั้นสูง เนื่องจากคำว่า โนะ คิมิ ( の君 "no Kimi" ) เป็นคำยกย่องสำหรับชนชั้นสูงในยุคสมัยเฮอัน
(ในเนื้อเรื่องทั้งหมด เส็ตโชมารู ไม่เคยเอ่ยคำเรียกขานท่านแม่ของเขาเองตรง ๆ แม้แต่คำเดียว มีเพียงจาเก็นที่เป็นผู้ที่เอ่ยปากเรียกเธอด้วยความเคารพว่า โกโบโดะ-ซามะ ( 御母堂様, "Gobodō-sama" ) ซึ่งเป็นคำเรียกแม่ของผู้อื่นด้วยความให้เกียรติอย่างสูง ความหมายในภาษาอังกฤษคือ "Lady Mother" ในการแปลตีพิมพ์ของค่ายลิขสิทธิ์มังงะในไทยเป็นคำว่า "พระมารดา" ซับไทยกับในพากษ์ภาษาไทยเป็น "นายหญิง" หรือ "ท่านแม่ของท่าน", ในขณะที่ท่านแม่ของเส็ตโชมารูเองแทนตนเองกับบุตรชายว่า ฮะฮะ ( 母 （はは）"haha") ซึ่งคือสรรพนามคำแทนตัวของ มารดา )
7 สังหาร 七人隊 『Shichinintai』
แต่นาราคุสาหัส(หลังแพ้อินุยาฉะ)นำเศษลูกแก้ว 4 วิญญาณมาคืนชีพหลอกใช้เพื่อถ่วงเวลากันพวกอินุยาฉะไว้ในขณะพักฟื้น
ในอดีตคือหมอในสงครามตอนกำลังถูกโจรป่าฆ่า ก็ฆ่าโจรป่าเพื่อป้องกันตัวจนเป็นบ้า ถูกด้านชั่วยึดร่าง ไล่ฆ่าคนไปทั่วเพื่อสนุก จนไปร่วมกับบังโกสึ
หม่อมเจ้านิตยากร วรวรรณ
ร้อยเอก นายหมวดโท หม่อมเจ้านิตยากร วรวรรณ (5 เมษายน พ.ศ. 2436 — 16 มีนาคม พ.ศ. 2514) อดีตสมาชิกสภาผู้แทนราษฎรจังหวัดพระนครศรีอยุธยา พระโอรสในพระเจ้าบรมวงศ์เธอ กรมพระนราธิปประพันธ์พงศ์ ประสูติแต่หม่อมผัน วรวรรณ ณ อยุธยา
พระประวัติ
หม่อมเจ้านิตยากร เป็นพระโอรสองค์ที่สิบในพระเจ้าบรมวงศ์เธอ กรมพระนราธิปประพันธ์พงศ์ ประสูติแต่หม่อมผัน วรวรรณ ณ อยุธยา เมื่อวันที่ 5 เมษายน พ.ศ. 2436 ทรงศึกษาที่วังวรวรรณ โรงเรียนราชวิทยาลัย (ปัจจุบันคือโรงเรียน ภ.ป.ร. ราชวิทยาลัย ในพระบรมราชูปถัมภ์) และโรงเรียนนายร้อยทหารบก ตามลำดับ
หม่อมเจ้านิตยากรผนวชเป็นพระภิกษุ ขณะชันษา 20 ปี เมื่อวันที่ 11 กรกฎาคม พ.ศ. 2456 ณ พระอุโบสถ วัดพระศรีรัตนศาสดาราม โดยมีสมเด็จพระเจ้าบรมวงศ์เธอ กรมพระยาวชิรญาณวโรรส เป็นพระอุปัชฌาย์ พระเจ้าวรวงศ์เธอ กรมหมื่นชินวรสิริวัฒน์ เป็นพระกรรมวาจาจารย์ ผนวชแล้วไปจำพรรษา ณ วัดบวรนิเวศราชวรวิหาร
ต่อมาทรงถวายตัวเป็นมหาดเล็กในสมเด็จพระเจ้าน้องยาเธอ เจ้าฟ้าประชาธิปกศักดิ์เดช ขณะนั้นเกิดสงครามโลกครั้งที่หนึ่งขึ้น นายร้อยเอก หม่อมเจ้านิตยากร ทรงอาสาไปราชการสงครามในตำแหน่งผู้บังคับกองร้อยที่ 1 กองทหารบกรถยนต์ ในราชการครั้งนั้นได้รับพระราชทานเครื่องราชอิสริยาภรณ์อันมีศักดิ์รามาธิบดีชั้นอัศวิน และได้รับเครื่องอิสริยาภรณ์เลฌียงดอเนอร์ของประเทศฝรั่งเศส
ในรัชกาลพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้เป็นราชองค์รักษ์ ต่อมาได้กราบถวายบังคมลาออกจากราชการมาประกอบอาชีพส่วนตัวบริหารกิจการรถไฟสายท่าเรือ–พระพุทธบาท และยังได้รับการเลือกตั้งเป็นสมาชิกสภาผู้แทนราษฎรของจังหวัดพระนครศรีอยุธยา ถึง 2 สมัย ในสังกัดพรรคสหชีพ โดยได้รับเลือกครั้งแรกในการเลือกตั้งเมื่อเดือนสิงหาคม พ.ศ. 2489 แทนที่ปรีดี พนมยงค์ ที่ลาออกไปก่อนหน้านั้นจากการสวรรคตของพระบาทสมเด็จพระปรเมนทรมหาอานันทมหิดล โดยบทบาทในทางการเมืองของ หม่อมเจ้านิตยากร เป็นที่โดดเด่นมาก ถือเป็นสมาชิกสภาผู้แทนราษฏรที่ฝีปากจัดจ้าน กล้าพูดกล้าวิจารณ์ จนได้รับฉายาว่า "เห่าหม้อ" จากการที่เมื่อทรงปราศรัยหรือพูดจบ มักจะลงท้ายด้วยคำว่า "เห่าหม้อ" ทุกครั้ง
ชีวิตส่วนองค์
หม่อมเจ้านิตยากร มีธิดากับหม่อมเล็กอีก 2 คน คือ
หม่อมเจ้านิตยากร วรวรรณ ถึงชีพิตักษัยเมื่อวันที่ 16 มีนาคม พ.ศ. 2514 สิริชันษา 77 ปีเศษ
Albulatrematidae
Albulatrematidae เป็นวงศ์ของ Trematoda ที่อยู่ในอันดับ Azygiida
สกุลในวงศ์นี้ ได้แก่:
มิสควีนออฟยูนิเวิร์สบิวตี้ไทยแลนด์
มิสควีนออฟยูนิเวิร์สบิวตี้ไทยแลนด์ (Miss Queen of Universe Beauties Thailand) เป็นการประกวดความงามในประเทศไทย จัดขึ้นเป็นครั้งแรกเมื่อปี พ.ศ. 2561 ผู้ชนะเลิศเป็นผู้แทนประเทศไทยเข้าประกวดมิสควีนออฟเดอะยูนิเวิร์ส
ผลงานการประกวดระดับนานาชาติ
สัญลักษณ์สี : ชนะเลิศ
แชสตี บาเลสเตรอส
แชสตี้ โรส บาเลสเตรอส (Chasty Rose Ballesteros เกิดวันที่ 3 มกราคม ค.ศ. 1981) หรือ แชสตี้ บาเลสเตรอส (Chasty Ballesteros) เธอเป็นนักแสดงชาวแคนาดา และเธอมีบรรพบุรุษเป็นชาวฟิลิปปินส์ด้วย ผลงานเด่นๆของเธอคือเรื่อง Smallville, Supernatural, Psych, Sanctuary, Ray Donovan, The Ranch และ How I Met Your Mother
แซ็ง-มาโล
แซ็ง-มาโล (Saint-Malo) เป็นเมืองท่าในกำแพง ตั้งอยู่ทางตะวันตกเฉียงเหนือของประเทศฝรั่งเศส ในจังหวัดอีเลวีแลน บนเกาะที่ปากแม่น้ำรองซ์ในมหาสมุทรแอตแลนติก ในตอนปลายสงครามโลกครั้งที่สองถูกกองกำลังของเยอรมนีเผาทำลายเมืองเมื่อจะสูญเสียเมืองนี้แก่ฝ่ายพันธมิตร ใน ค.ศ. 1944
ยุทธการที่เอ๊งหยง
ภายหลังจาก ศึกด่านเฮาโลก๋วน ตั๋งโต๊ะได้รับคำแนะนำจาก ลิยู (李儒) ผู้เป็นกุนซือและลูกเขยของตั๋งโต๊ะให้รีบย้ายเมืองหลวงจากลั่วหยางไปยังเตียงฮัน อดีตเมืองหลวงของ ราชวงศ์ฮั่นตะวันตก ตั๋งโต๊ะจึงให้ทหารปล้นเมืองและพระราชสุสานของอดีตจักรพรรดิพร้อมกับเผาเมืองลั่วหยางจนวอดวายแต่ก่อนจะย้ายเมืองหลวงลิยูได้แนะนำตั๋งโต๊ะให้ระวังโจโฉให้ดีเพราะเกรงว่าโจโฉจะโจมตีท้ายทัพจึงได้สั่งให้ซีเอ๋งขุนพลคนหนึ่งของตั๋งโต๊ะไปดักซุ่มอยู่ที่ช่องเขาเอ๊งหยงซึ่งสถานที่เดียวกันนี้เมื่อ 205 ปีก่อนคริสตกาล ได้เคยใช้เป็นสมรภูมิรบระหว่าง เซี่ยงอวี่ ฌ้อป้าอ๋องและ หลิวปัง ฮันต๋งอ๋อง
ทางด้านโจโฉได้ขอกำลังทหารม้าอาชาจาก ซุนเกี๋ยน จำนวน 3,000 นายไปรวมกับกองกำลังของโจโฉที่มีอยู่ประมาณ 4,000 นายเพื่อโจมตีกองทัพตั๋งโต๊ะจนเดินทางมาถึงช่องเขาเอ๊งหยงก็ถูกทัพของซีเอ๋งโจมตีจนแตกพ่ายยับเยินโดยที่ อ้วนเสี้ยว ไม่ได้ส่งทัพหนุนมาช่วยทำให้โจโฉถูกเกาฑัณฑ์ยิงเข้าที่ไหล่ได้รับบาดเจ็บโชคดีที่ โจหอง น้องชายของโจโฉเข้ามาช่วยจนหนีรอดไปได้
นารวม
นารวม หมายถึง การเกษตรกรรมที่รวมกลุ่มทำการผลิตในที่ดินของกลุ่มหรือที่รัฐจัดไว้ให้  เกษตรกรจะได้รับการปันส่วนผลผลิตอย่างเท่าเทียมกัน   และต้องแบ่งปันผลผลิตของกลุ่มเพื่อผลประโยชน์ของกลุ่มการผลิตอื่น ๆ ที่ใหญ่ขึ้น  มีวัตถุประสงค์เพื่อแก้ไขปัญหาการครอบครองปัจจัยการผลิต   เช่น   "ที่ดิน"   ที่ไม่ได้ถูกนำมาใช้เพื่อเป็นปัจจัยการผลิต
ในปัจจุบันจะเห็นที่ดินซึ่งเป็นปัจจัยในการผลิตของเกษตรกรไม่ถูกนำมาใช้ในการผลิต  การขยายตัวของทุนที่สร้างมูลค่าส่วนเกินทำให้มีการลงทุนเพื่อที่จะครอบครองที่ดินไว้ขายต่อหวังกำไร   ทำให้มูลค่าที่ได้จากการนำที่ดินมาใช้เป็นปัจจัยการผลิตไม่เกิดขึ้น   ลดช่องว่างระหว่างชนชั้นกำจัดการถือครองปัจจัยการผลิตเอกชนเพื่อลดช่องว่างที่เกิดจากมูลค่าที่เป็นรายได้ของสมาชิก   เกิดความเสมอภาคในการครอบครองปัจจัยการผลิตอย่างถาวร
ตัดพ้อ
"ตัดพ้อ" เป็นซิงเกิลของ โก๊ะ-นิพนธ์ สนธิ ในปี พ.ศ. 2558 สังกัดค่ายเพลงเยส! มิวสิค ในเครืออาร์เอส ประพันธ์เนื้อร้อง-ทำนองโดย จารึก ไกรสรพงษ์ (ต้อง วง พริกไทย) และผู้เรียบเรียงโดย จารึก ไกรสรพงษ์/ณัฐวุฒิ นันทศิริ ออกจำหน่ายในวันที่ 1 เมษายน พ.ศ. 2558 ส่วนมิวสิกวีดีโอนี้เผยแพร่ครั้งแรกในวันที่ 7 พฤษภาคม พ.ศ. 2558 เนื้อหาเพลงนี้พูดถึง คนที่อยู่ในอารมณ์ “น้อยใจ” คนรัก กับเพลงที่แทนความรู้สึกผู้หญิง แต่ก็อาจตรงกับชีวิตจริงผู้ชายหลายๆคน
การตอบรับ
เพลง ตัดพ้อ ติดอันดับสูงสุดที่ 41 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 26 กันยายน พ.ศ. 2558 และติดอันดับสูงสุดที่ 48 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 50 ประจำวันที่ 4 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
Ptychogonimidae
Ptychogonimidae เป็นวงศ์ของ Trematoda ที่อยู่ในอันดับ Plagiorchiida.
สกุลในวงศ์นี้ ได้แก่:
สุนทร ซ้ายขวัญ
พลตำรวจเอก สุนทร ซ้ายขวัญ ที่ปรึกษากิตติมศักดิ์นิตยสาร Cop'Magazine ประธานกรรมการบริษัท พีทีจี เอ็นเนอยี จำกัด (มหาชน) อดีตรักษาการผู้บัญชาการตำรวจแห่งชาติ เกิดเมื่อวันที่ 24 เมษายน พ.ศ. 2487 ที่ตำบลดอนทราย อำเภอปากพะยูน จังหวัดพัทลุง โดยที่บิดามารดามีอาชีพทำสวน
พล.ต.อ.สุนทร ซ้ายขวัญ จบการศึกษาระดับประถมศึกษาที่โรงเรียนวัดพระมหาธาตุ จังหวัดนครศรีธรรมราช, ระดับชั้นมัธยมศึกษาจากโรงเรียนพัทลุง จังหวัดพัทลุง,โรงเรียนเบญจมราชูทิศ นครศรีธรรมราช, โรงเรียนสาธิตพิบูลย์บำเพ็ญ วิทยาลัยวิชาการศึกษาบางแสน จังหวัดชลบุรี, โรงเรียนเตรียมอุดมศึกษาสามพรานและโรงเรียนเตรียมอุดมศึกษาพญาไท จากนั้นจึงเข้าศึกษาที่โรงเรียนนายร้อยตำรวจสามพรานรุ่นที่ 20 (นรต.20 ร่วมรุ่นกับ พล.ต.อ.สันต์ ศรุตานนท์)
พล.ต.อ.สุนทร ซ้ายขวัญ รับราชการครั้งแรก ในตำแหน่งรองสารวัตรสอบสวนที่สถานีตำรวจนครบาลพญาไท ในปี พ.ศ. 2510 และ ผบ.หมวด สภ.อ.เมืองนครปฐม ในปี พ.ศ. 2513 จากนั้นจึงย้ายไปประจำอยู่ที่พื้นภาคใต้มาโดยตลอด รวมเป็นระยะเวลากว่า 30 ปี ได้รับการเลื่อนยศและตำแหน่งขึ้นมาเรื่อย ๆ อาทิ ผู้บัญชาการตำรวจภูธรภาค 9, ผู้ช่วยผู้บัญชาการตำรวจแห่งชาติ, รองผู้บัญชาการตำรวจแห่งชาติ
ในกลางปี พ.ศ. 2547 หลังจาก พล.ต.อ.สันต์ ศรุตานนท์ ผู้บัญชาการตำรวจแห่งชาติได้รับคำสั่งให้ไปช่วยราชการที่สำนักนายกรัฐมนตรี พล.ต.อ.สุนทรจึงได้รับแต่งตั้งให้ดำรงตำแหน่ง รักษาการผู้บัญชาการตำรวจแห่งชาติแทน หลังเกษียณอายุราชการได้ลงเลือกตั้งเป็น สมาชิกวุฒิสภา (ส.ว.) ในพื้นที่กรุงเทพมหานคร เมื่อวันที่ 19 เมษายน พ.ศ. 2549 ได้หมายเลข 87 และได้รับเลือกตั้งมาเป็นลำดับที่ 11   แต่ปฏิบัติหน้าที่ได้เพียงแค่ 5 เดือนก็พ้นจากตำแหน่ง เนื่องจากเกิดเหตุรัฐประหารขึ้น หลังจากนั้นก็ได้รับแต่งตั้งให้ดำรงตำแหน่งสมาชิกสภานิติบัญญัติแห่งชาติ (สนช.)
ปัจจุบัน พล.ต.อ.สุนทร ซ้ายขวัญ ดำรงตำแหน่งสมาชิกวุฒิสภาแบบสรรหาตามรัฐธรรมนูญแห่งราชอาณาจักรไทย พุทธศักราช 2550 นอกจากนี้ยังดำรงตำแหน่งกิจกรรมทางสังคม ได้แก่ นายกสมาคมชาวปักษ์ใต้ ในพระบรมราชูปถัมภ์, นายกสมาคมศิษย์เก่าโรงเรียนเตรียมอุดมศึกษา และประธานที่ปรึกษามูลนิธิ 5 ธันวา มหาราช เป็นต้น
บัรลันตี อับดุลฮะมีด
บัรลันตี อับดุลฮะมีด (برلنتي عبد الحميد) มีชื่อเกิดว่า นะฟีซะฮ์ อับดุลฮะมีด เฮาวาส (نفيسة عبدالحميد حواس) เป็นนักแสดงในยุคทองของภาพยนตร์อียิปต์ เธอเป็นที่รู้จักในบทบาท "ผู้ยั่วยวน" โดยแต่งงานกับอับดุลฮะมีด อามิร รองประธานาธิบดีคนที่ 1 ของญะมาล อับดุนนาศิร อดีตประธานาธิบดีอียิปต์
เสียชีวิต
อับดุลฮะมีดเสียชีวิตที่โรงพยาบาลทหารหลังมีอาการของโรคหลอดเลือดสมอง
อ้างอิง
19352010
สัมมาทิฐิ
สัมมาทิฏฐิ (สมฺมาทิฏฺฐิ) หมายถึง แนวคิดที่ถูกต้อง ความเห็นชอบตามทำนองคลองธรรม เช่น เห็นว่าทำดีได้ดีทำชั่วได้ชั่ว ถือเป็นองค์แรกในมรรคมีองค์แปด อันเป็นแนวทางสู่การหลุดพ้นจากทุกข์
ประเภท
ในสัมมาทิฏฐิสูตร พระสารีบุตรอธิบายนัยะของสัมมาทิฏฐิไว้ ดังนี้
ฮยัลมาร์ ชัคท์
ฮยัลมาร์ โฮราเซอ เกรลี ชัคท์ (Hjalmar Horace Greeley Schacht) เป็นนักเศรษฐศาสตร์, นายธนาคาร, นักการเมืองฝ่ายขวา-กลางและผู้ร่วมก่อตั้งพรรคประชาธิปัตย์เยอรมันในปี ค.ศ. 1918.เขาได้ทำหน้าที่เป็นกรรมาธิการการเงินและประธานแห่งไรช์บังค์ ภายใต้สาธารณรัฐไวมาร์. เขาเป็นนักวิจารณ์ที่รุนแรงจากการชดใช้ค่าปฏิกรรมสงครามของประเทศของเขาในช่วงภายหลังสงครามโลกครั้งที่หนึ่ง.
ในขณะที่เขาไม่เคยเข้าร่วมพรรคนาซี, เขาได้กลายเป็นผู้สนับสนุนแก่อดอล์ฟ ฮิตเลอร์และทำหน้าที่ในรัฐบาลฮิตเลอร์ในฐานะประธานแห่งไรช์บังค์(ค.ศ. 1933-1939) และรัฐมนตรีว่าการกระทรวงเศรษฐกิจไรซ์(สิงหาคม ค.ศ. 1934 - พฤศจิกายน ค.ศ. 1937) ด้วยเหตุนี้ ชัคท์ได้มีบทบาทสำคัญในการใช้นโยบายทางการเมืองของฮิตเลอร์.
ในห่วงเวลาที่เยอรมันอยู่ในยุค "มหัศจรรย์เศรษฐกิจ" ซัคในฐานะรัฐมนตรีเศรษฐกิจได้คัดค้านนโยบายของฮิตเลอร์ที่จะให้เริ่มการสั่งสมอาวุธครั้งใหม่ของเยอรมันซึ่งเป็นการละเมิดสนธิสัญญาแวร์ซาย (ในมุมมองของเขา) ที่จะทำให้เศรษฐกิจเยอรมันนั้นต้องยุ่งเหยิง ด้วยความคิดเห็นของเขาในเรื่องนี้ได้ทำให้ชัคท์ต้องปะทะคารมกับฮิตเลอร์และเกอริงบ่อยครั้ง เขาได้ถูกปลดออกจากตำแหน่งประธานแห่งไรช์บังค์ในเดือนมกราคม ค.ศ. 1939 เขาเป็นรัฐมนตรีเข้ากรุที่ยังรับเงินเดือนไปเรื่อยๆ จนกระทั่งเขาได้ถูกไล่ออกจากรัฐบาลในมกราคม ค.ศ. 1943 ภายหลังสงคราม เขาได้ตกเป็นจำเลยในการพิจารณาคดีเนือร์นแบร์กและได้ถูกตัดสินให้พ้นผิด
ในปี ค.ศ. 1953 เขาได้ก่อตั้งหอธนาคารเอกชนในเมืองดึสเซิลดอร์ฟ เขายังคงให้คำแนะนำแก่ประเทศที่กำลังพัฒนาในเรื่องการพัฒนาเศรษฐกิจ
ชัคท์ได้เสียชีวิตลงในมิวนิก, เยอรมนี เมื่อวันที่ 3 มิถุนายน ค.ศ. 1970.
อ้างอิง
1893 1946
สารเสริมภูมิคุ้มกัน
ในช่วงแรก ๆ ของการผลิตวัคซีน มีการสันนิษฐานว่าความผันแปรที่ต่างกันของประสิทธิภาพของวัคซีนชุดเดียวกัน มีนัยสำคัญว่าเกิดจากการปนเปื้อนของภาชนะที่ทำปฏิกิริยา อย่างไรก็ตาม ต่อมาก็พบว่าการทำความสะอาดอย่างละเอียดถี่ถ้วนยิ่งขึ้นจริง ๆ ดูเหมือนจะลดประสิทธิภาพของวัคซีนลง และสารปนเปื้อนบางชนิดก็ช่วยเพิ่มการตอบสนองของภูมิคุ้มกันได้จริง
มีสารเสริมฤทธิ์มากมายที่มีการใช้อย่างแพร่หลาย รวมทั้งเกลืออะลูมิเนียม น้ำมัน และไวโรโซม
ภาพรวม
สารเสริมฤทธิ์ในภูมิคุ้มกันวิทยามักใช้เพื่อปรับเปลี่ยนหรือเพิ่มผลกระทบของวัคซีนโดยการกระตุ้นระบบภูมิคุ้มกันให้ตอบสนองต่อวัคซีนอย่างมีกำลังมากขึ้น และด้วยเหตุนี้จึงช่วยเพิ่มภูมิคุ้มกันให้กับโรคใดโรคหนึ่งโดยเฉพาะ สารเสริมฤทธิ์ทำงานโดยการเลียนแบบชุดเฉพาะของโมเลกุลลำดับสงวนที่เป็นส่วนอนุรักษ์เชิงวิวัฒนาการ ซึ่งเป็นรูปแบบโมเลกุลที่มีส่วนร่วมกับเชื้อโรค ซึ่งรวมถึง ไลโปโซม, ไลโปพอลิแซ็กคาไรด์, โมเลกุลรูปร่างคล้ายกรงที่จำเพาะกับแอนติเจน, ส่วนประกอบของผนังเซลล์แบคทีเรีย และกรดนิวคลีอิกที่ถูกนำเข้าสู่เซลล์ด้วยอาร์เอ็นเอสายคู่ เช่น อาร์เอ็นเอสายคู่, ดีเอ็นเอสายเดี่ยว และ ดีเอ็นเอที่มีไดนิวคลีโอไทด์ CpG ที่ไม่มีการเติมหมู่เมทิล เนื่องจากระบบภูมิคุ้มกันได้พัฒนาขึ้นเพื่อรับรู้ส่วนของโมเลกุลแอนติเจนที่จำเพาะเหล่านี้ การมีอยู่ของสารเสริมฤทธิ์ร่วมกับวัคซีนสามารถเพิ่มการตอบสนองทางภูมิคุ้มกันโดยธรรมชาติต่อแอนติเจนได้อย่างมาก โดยการเพิ่มกิจกรรมของเซลล์เดนดริติก, ลิมโฟไซต์ และแมคโครฟาจ โดยเลียนแบบการติดเชื้อตามธรรมชาติ
เกลืออลูมิเนียม
มีสารเสริมฤทธิ์หลายชนิด ซึ่งบางชนิดเป็นสารอนินทรีย์ซึ่งมีศักยภาพเพิ่มการตอบสนองภูมิคุ้มกันเชิงบวก อะลัมเป็นเกลืออะลูมิเนียมชนิดแรกที่ใช้เพื่อการนี้ แต่ถูกแทนที่เกือบทั้งหมดด้วยอะลูมิเนียมไฮดรอกไซด์และอะลูมิเนียมฟอสเฟต สำหรับวัคซีนที่ใช้เชิงพาณิชย์ เกลืออะลูมิเนียมเป็นสารเสริมที่ใช้บ่อยที่สุดในวัคซีนสำหรับมนุษย์ กลไกของสารเสริมฤทธิ์ชนิดนี้ได้รับการอธิบายเมื่อปี ค.ศ. 1926
กลไกที่แม่นยำของเกลืออะลูมิเนียมยังคงไม่ชัดเจน แต่ข้อมูลเชิงลึกได้รับการบันทึกมากขึ้น ก่อนหน้านี้เคยคิดว่ากลไกการทำงานเป็นระบบการนำส่งโดยสร้างคลังเก็บที่ดักจับแอนติเจนที่บริเวณที่ฉีด แล้วให้การปลดปล่อยอย่างช้า ๆ ซึ่งสามารถกระตุ้นระบบภูมิคุ้มกันได้ต่อเนื่อง อย่างไรก็ตาม การศึกษาได้แสดงให้เห็นว่าการนำคลังเก็บเหล่านี้ออกโดยการผ่าตัดไม่มีผลกระทบต่อขนาดการตอบสนองของแอนติบอดี IgG1
อะลัมสามารถกระตุ้นเซลล์เดนดริติกและเซลล์ภูมิคุ้มกันอื่น ๆ เพื่อหลั่ง Interleukin 1 beta (IL‑1β) ซึ่งเป็นสัญญาณภูมิคุ้มกันที่เสริมการผลิตแอนติบอดี อะลัมยึดติดกับพลาสมาเมมเบรนของเซลล์และจัดเรียงไขมันบางชนิดใหม่ เมื่อกระตุ้นการทำงาน เซลล์เดนดริติกจะรับแอนติเจนและเร่งความเร็วไปยังต่อมน้ำเหลือง โดยจะเกาะติดกับเซลล์ T helper อย่างแน่นหนา และน่าจะทำให้เกิดการตอบสนองทางภูมิคุ้มกัน กลไกที่สองขึ้นอยู่กับอะลัมที่ฆ่าเซลล์ภูมิคุ้มกันบริเวณที่ฉีด แม้ว่านักวิจัยจะไม่แน่ใจว่าอะลัมฆ่าเซลล์เหล่านี้อย่างไร มีการสันนิษฐานว่าเซลล์ที่กำลังจะตายจะปล่อยดีเอ็นเอ ซึ่งทำหน้าที่เป็นตัวเตือนภูมิคุ้มกัน ผลการศึกษาบางชิ้นพบว่า ดีเอ็นเอจากเซลล์ที่กำลังจะตายทำให้พวกมันเกาะติดกับเซลล์ T helper อย่างแน่นหนามากขึ้น ซึ่งท้ายที่สุดแล้วนำไปสู่การปลดปล่อยแอนติบอดีที่เพิ่มขึ้นโดยเซลล์ B ไม่ว่ากลไกจะเป็นอย่างไร อะลัมไม่ใช่สารเสริมฤทธิ์ที่สมบูรณ์แบบเพราะไม่สามารถใช้ได้กับแอนติเจนทั้งหมด (เช่น มาลาเรียและวัณโรค)
สารเสริมอินทรีย์
สารเสริมฤทธิ์ที่สมบูรณ์ของฟรอยด์ (Freund's complete adjuvant) คือสารละลายที่มีเชื้อตายของ Mycobacterium tuberculosis ในน้ำมันแร่ที่พัฒนาขึ้นในคริสต์ทศวรรษ 1930 ซึ่งไม่ปลอดภัยพอสำหรับมนุษย์ รุ่นที่ไม่มีแบคทีเรียซึ่งมีเฉพาะน้ำมันในน้ำเท่านั้นเรียกว่า สารเสริมฤทธิ์ที่ไม่สมบูรณ์ของ Freund ช่วยให้วัคซีนปล่อยแอนติเจนได้นานขึ้น แม้จะมีผลข้างเคียง แต่ประโยชน์ที่เป็นไปได้ได้นำไปสู่การทดลองทางคลินิกจำนวนหนึ่ง
สควาลีนเป็นสารประกอบอินทรีย์ที่เกิดขึ้นตามธรรมชาติที่ใช้ในวัคซีนสำหรับมนุษย์และสัตว์ สควาลีนเป็นน้ำมันที่ประกอบด้วยอะตอมของคาร์บอนและไฮโดรเจน ซึ่งผลิตโดยพืชและมีอยู่ในอาหารหลายชนิด สควาลีนยังผลิตโดยตับของมนุษย์ในฐานะสารตั้งต้นของคอเลสเตอรอลและมีอยู่ในซีบัม (ไขมันเคลือบผิว) ของมนุษย์ MF59 เป็นอิมัลชันแบบน้ำมันในน้ำของสารเสริมฤทธิ์สควาลีนที่ใช้ในวัคซีนสำหรับมนุษย์บางชนิด มีการบริหารวัคซีนที่ใช้สควาลีนมากกว่า 22 ล้านโดสโดยไม่เกิดปัญหาความปลอดภัย AS03 เป็นอีกหนึ่งสารเสริมฤทธิ์ที่มีสควาลีน
Monophosphoryl lipid A (MPL) เป็นไลโปพอลิแซ็กคาไรด์ลบล้างพิษของ Salmonella minnesota ที่ทำปฏิกิริยากับตัวรับ TLR4 เพื่อเพิ่มการตอบสนองของภูมิคุ้มกัน โดยเป็นส่วนหนึ่งของวัคซีน Shingrix เช่นกัน
การตอบสนองภูมิคุ้มกันแบบปรับตัวได้
ความเชื่อมโยงระหว่างการตอบสนองทางภูมิคุ้มกันโดยธรรมชาติและการตอบสนองทางภูมิคุ้มกันแบบปรับตัวได้ เพื่อช่วยยืนยันกลไกการเสริมฤทธิ์ในการเสริมสร้างการตอบสนองทางภูมิคุ้มกันแบบปรับตัวได้ต่อแอนติเจนจำเพาะของวัคซีน ควรพิจารณาประเด็นต่อไปนี้: กระบวนการนี้ดำเนินการโดยทั้งเซลล์เดนดริติกและแมคโครฟาจเรียกว่าการแสดงแอนติเจน และแสดงถึงความเชื่อมโยงทางกายภาพระหว่างการตอบสนองทางภูมิคุ้มกันโดยธรรมชาติและการตอบสนองแบบปรับตัวได้
เมื่อกระตุ้นการทำงาน เซลล์แมสต์จะปล่อย เฮปาริน และฮิสตามีน เพื่อเพิ่มการแลกเปลี่ยนและปิดล้อมบริเวณที่ติดเชื้อ เพื่อให้เซลล์ภูมิคุ้มกันของทั้งสองระบบสามารถล้างพื้นที่ของเชื้อโรคได้ นอกจากนี้ แมสต์เซลล์ยังปล่อยคีโมไคน์ซึ่งส่งผลให้มีตอบสนองต่อสิ่งเร้าทางเคมีเชิงบวกของเซลล์ภูมิคุ้มกันอื่น ๆ ของการตอบสนองภูมิคุ้มกันโดยกำเนิดและแบบปรับตัวได้ไปยังบริเวณที่ติดเชื้อ
ตัวรับแบบ Toll-like
ความสามารถของระบบภูมิคุ้มกันในการจดจำโมเลกุลของเชื้อโรคที่ใช้ร่วมกันโดยทั่วไป ส่วนหนึ่งเกิดจากการมีตัวรับภูมิคุ้มกันที่เรียกว่าตัวรับ Toll-like (TLRs) ที่แสดงออกมาบนเยื่อหุ้มเซลล์เม็ดเลือดขาว รวมทั้งเซลล์เดนดริติก, แมคโครฟาจ, เซลล์ natural killer, เซลล์ของภูมิคุ้มกันแบบปรับตัวได้ (T และ B lymphocytes) และเซลล์ที่ไม่มีภูมิคุ้มกัน (เซลล์เยื่อบุผิวและบุผนังหลอดเลือด และไฟโบรบลาสต์)
พันธะของลิแกนด์ – ไม่ว่าจะอยู่ในรูปแบบของสารเสริมฤทธิ์ที่ใช้ในการฉีดวัคซีนหรือในรูปแบบส่วนของโมเลกุลที่แพร่กระจายในช่วงเวลาของการติดเชื้อตามธรรมชาติ – TLR แสดงถึงเหตุการณ์ระดับโมเลกุลที่สำคัญซึ่งท้ายที่สุดจะนำไปสู่การตอบสนองของระบบภูมิคุ้มกันโดยกำเนิดและการพัฒนาของภูมิคุ้มกันที่ได้มาซึ่งจำเพาะต่อแอนติเจน
ในปี ค.ศ. 2016 ลิแกนด์ TLR หลายตัวอยู่ระหว่างการพัฒนาทางคลินิกหรือกำลังทดสอบในสัตว์ทดลองในฐานะสารเสริมฤทธิ์ที่มีศักยภาพ
ในมนุษย์
เกลืออะลูมิเนียมที่ใช้ในวัคซีนสำหรับมนุษย์หลายชนิดได้รับการรับรองว่าปลอดภัยโดยองค์การอาหารและยาสหรัฐ แม้ว่าจะมีการศึกษาที่ชี้ให้เห็นถึงบทบาทของอะลูมิเนียม โดยเฉพาะอย่างยิ่งการฉีดสารเชิงซ้อนของแอนติเจน-อะลูมิเนียมที่มีชีวปริมาณออกฤทธิ์สูง ในการใช้เป็นสารเสริมฤทธิ์ แล้วมีการพัฒนาไปเป็นโรคอัลไซเมอร์ แต่นักวิจัยส่วนใหญ่ไม่สนับสนุนการเชื่อมโยงเชิงสาเหตุกับอะลูมิเนียม สารเสริมฤทธิ์อาจทำให้วัคซีนมีผลไม่พึงประสงค์สามัญแต่คาดได้ของวัคซีนมากเกินไป ซึ่งมักทำให้เกิดอาการไข้ ซึ่งเป็นผลที่มักพบในการฉีดวัคซีน และในทารกมักจะควบคุมด้วยการให้ยาสามัญหากจำเป็น
จำนวนผู้ป่วยโรคลมหลับในเด็กและวัยรุ่นเพิ่มขึ้นในสแกนดิเนเวียและประเทศอื่น ๆ ในยุโรปหลังการฉีดวัคซีนเพื่อจัดการกับไวรัส "ไข้หวัดหมู" สายพันธุ์ H1N1 ในการระบาดของไข้หวัดใหญ่สายพันธุ์ใหม่ 2009 ก่อนหน้านี้โรคลมหลับเกี่ยวข้องกับค่าไกลโคโปรตีน HLA-subtype DQB1*602 ซึ่งได้นำไปสู่การทำนายว่าเป็นกระบวนการภูมิต้านตนเอง หลังจากการสอบสวนทางระบาดวิทยาหลายครั้ง นักวิจัยพบว่าอุบัติการณ์ที่สูงขึ้นมีความสัมพันธ์กับการใช้วัคซีนป้องกันไข้หวัดใหญ่ AS03 (Pandemrix) ซึ่งผู้ที่ได้รับวัคซีน Pandemrix มีความเสี่ยงสูงที่จะเป็นโรคนี้เกือบ 12 เท่า สารเสริมฤทธิ์ของวัคซีนมีวิตามินอีที่ไม่เกินปริมาณบริโภคในหนึ่งวันตามปกติ ในการทดลองเพาะเลี้ยงเซลล์ วิตามินอีเพิ่มส่วนย่อยจำเพาะของ hypocretin ที่จับกับ DQB1*602  นำไปสู่สมมติฐานที่ว่าภูมิต้านทานผิดปกติอาจเกิดขึ้นในบุคคลที่มีความอ่อนไหวทางพันธุกรรม แต่ไม่มีข้อมูลทางคลินิกที่จะสนับสนุนสมมติฐานนี้ ส่วนผสมที่สามของ AS03 คือพอลิซอร์เบต 80 นอกจากนี้ Polysorbate 80 ยังพบได้ในวัคซีนโควิด-19 ของออกฟอร์ด-แอสตราเซเนกา และจอห์นสันแอนด์จอห์นสัน
ในสัตว์
มะเร็งเนื้อเยื่อเกี่ยวพันในแมวที่เกี่ยวข้องกับวัคซีน (vaccine-associated sarcoma, VAS) เกิดขึ้นในอัตรา 1–10 ต่อหนึ่งหมื่นของการฉีด ในปี ค.ศ. 1993 ความสัมพันธ์เชิงสาเหตุระหว่าง VAS และการบริหารวัคซีนป้องกันโรคพิษสุนัขบ้าแบบเสริมด้วยอะลูมิเนียมและวัคซีน FeLV ได้รับการอธิบายโดยใช้วิธีการทางระบาดวิทยา และในปี ค.ศ. 1996 ได้มีการจัดตั้งคณะทำงานเฉพาะกิจเพื่อแก้ไขปัญหามะเร็งเนื้อเยื่อเกี่ยวพันในแมวที่เกี่ยวข้องกับวัคซีน อย่างไรก็ตาม หลักฐานมีความขัดแย้งกันในเรื่องชนิดของวัคซีน, ผู้ผลิต หรือปัจจัยต่าง ๆ ว่าเกี่ยวข้องกับโรคมะเร็งเนื้อเยื่อเกี่ยวพันหรือไม่
การส่งสัญญาณ TLR
ในปี ค.ศ. 2006 สมมติฐานที่ว่าการส่งสัญญาณ TLR ทำหน้าที่เป็นโหนดหลักในการตอบสนองต่อการอักเสบที่อาศัยแอนติเจน เป็นประเด็นที่ถูกตั้งข้อสงสัยเมื่อนักวิจัยได้สังเกตเห็นการตอบสนองการอักเสบที่อาศัยแอนติเจนในเม็ดเลือดขาวในกรณีที่ไม่มีสัญญาณ TLR นักวิจัยคนหนึ่งพบว่าหากไม่มี MyD88 และ Trif (โปรตีนอะแดปเตอร์ที่จำเป็นในการส่งสัญญาณ TLR) พวกเขายังคงสามารถกระตุ้นการตอบสนองต่อการอักเสบ เพิ่มการกระตุ้นเซลล์ที และสร้างเซลล์บีปริมาณมากเกินพอโดยใช้สารเสริมฤทธิ์ทั่วไป (อะลัม, สารเสริมฤทธิ์ที่สมบูรณ์ของฟรอยด์, สารเสริมฤทธิ์ที่ไม่สมบูรณ์ของฟรอยด์ และ monophosphoryl-lipid A/trehalose dicorynomycolate (สารเสริมฤทธิ์ของไรบี)
การสังเกตเหล่านี้ชี้ให้เห็นว่าแม้ว่าการกระตุ้น TLR สามารถนำไปสู่การเพิ่มขึ้นในการตอบสนองของแอนติบอดี การกระตุ้น TLR ไม่จำเป็นต้องกระตุ้นการตอบสนองโดยธรรมชาติและแบบปรับตัวได้ที่ดีขึ้นต่อแอนติเจน
การตรวจสอบกลไกที่รองรับการส่งสัญญาณ TLR นั้นมีความสำคัญในการทำความเข้าใจว่าทำไมสารเสริมฤทธิ์ที่ใช้ระหว่างการฉีดวัคซีนจึงมีความสำคัญในการเพิ่มการตอบสนองของภูมิคุ้มกันแบบปรับตัวได้ต่อแอนติเจนจำเพาะ อย่างไรก็ตาม ด้วยความรู้ที่ว่าการกระตุ้น TLR ไม่จำเป็นสำหรับผลการเสริมภูมิคุ้มกันที่เกิดจากสารเสริมฤทธิ์ทั่วไป เราสามารถสรุปได้ว่ามีตัวรับอื่น ๆ นอกเหนือจาก TLR ที่ยังไม่มีการระบุ ซึ่งมีความเป็นไปได้ในการนำสู่การวิจัยในอนาคต
ความปลอดภัย
รายงานหลังสงครามอ่าวเปอร์เซียครั้งที่ 1 เชื่อมโยงวัคซีนป้องกันแอนแทรกซ์ กับกลุ่มอาการสงครามอ่าวในกองทัพสหรัฐและสหราชอาณาจักร กระทรวงกลาโหมสหรัฐ ปฏิเสธข้ออ้างดังกล่าวอย่างชัดเจน
องค์การอนามัยโลกกล่าวถึงความปลอดภัยของสควาลีนในฐานะสารเสริมฤทธิ์ในปี ค.ศ. 2006 ว่า "จะต้องมีการติดตามผลเพื่อตรวจหาเหตุการณ์ไม่พึงประสงค์ที่เกี่ยวข้องกับวัคซีน" แต่ไม่มีการเผยแพร่ผลการติดตามดังกล่าวจากองค์การอนามัยโลก
ในปี ค.ศ. 2011 นักภูมิคุ้มกันวิทยาชาวอิสราเอล ยูดา ชูนเฟลด์ (יהודה שינפלד, Yehuda Shoenfeld ) ได้ตั้งสมมติฐานว่าสารเสริมฤทธิ์ สามารถทำให้เกิดอาการภูมิต้านตนเอง/การอักเสบหลายอย่างในคนจำนวนไม่มาก ข้อเสนอนี้ยังคงไม่ได้รับการพิสูจน์
ปีศาจ (ภาพยนตร์)
ปีศาจ (Devil) ภาพยนตร์สยองขวัญสัญชาติอเมริกัน ในปี ค.ศ. 2010
เนื้อเรื่อง
ฟิลาเดลเฟีย ในเช้าวันที่แสนขมุกขมัว จู่ ๆ ก็มีอุบัติเหตุคนตกตึกเสียชีวิตจากชั้น 35 ของอาคารสำนักงานเลขที่ 333 นักสืบบาวเดน พร้อมกับคู่หูจึงถูกเรียกมาทำหน้าที่อีกครั้ง และในอาคารเดียวกันนั้น คนแปลกหน้า 5 คน ที่ประกอบไปด้วย รปภ.มือใหม่, หญิงสาว, เซลล์แมนมาดกวน, หญิงสูงวัย และชายหนุ่มคนหนึ่ง ทั้งหมดได้ขึ้นลิฟต์ตัวที่ 6 พร้อมกัน ลิฟต์ไปติดค้างอยู่ระหว่างชั้นที่ 20 กับ 21 แม้ทั้งหมดจะพยายามร้องขอความช่วยเหลือ แต่ทีม รปภ.ของอาคารกลับไม่สามารถช่วยเหลืออะไรพวกเขาได้ นอกจากการสื่อสารทางเดียวคือ การมองเห็นเหตุการณ์ทั้งหมดจากกล้องวงจรปิดภายในลิฟต์ และคำสั่งจากไมโครโฟนที่สามารถพูดได้อย่างเดียว โดยไม่สามารถรับฟังอะไรได้ เมื่อไฟได้ดับลงเพียงชั่วขณะ เมื่อไฟติด ปรากฏว่าหญิงสาวได้ถูกอะไรบางอย่างจู่โจม และทำให้หลังของเธอได้รับบาดแผล ก่อนที่สถานการณ์ทั้งหมดจะเลวร้ายลงเรื่อย ๆ ซึ่งนักสืบบาวเดนได้ทำการสืบค้นประวัติของ 5 คนนี้ ก่อนจะพบว่าทั้งหมดไม่ได้เป็นคนที่มีประวัติดีอะไรเลย และคนเหล่านี้ยังมีอะไรบางอย่างเกี่ยวพันกันด้วย แต่ตามความเชื่อของ รามิเรซ รปภ.คนหนึ่งเชื่อว่า นี่เป็นการกระทำของปีศาจ
โลบรอง
โลบรอง หรือโลบย่อย (minor lobe) คือ โลบอื่น ๆ นอกเหนือไปจากโลบหลัก ไซด์โลบ (Side Lobe) เป็นโลบย่อยที่อยู่ติดกับโลบหลัก และอย่ในทิศทางบนครึ่งวงกลมซีกเดียวกับโลบหลัก โลบหลัง (Back Lobe) เป็นโลบย่อยที่อยู่ในครึ่งวงกลมตรงข้ามกับโลบหลักปกติแล้วโลบย่อยจะเกิดจากการแพร่กระจายคลื่นในทิศทางที่ไม่ต้องการ ดังนั้นสำหรับสายอากาศที่ดีจะต้องกำจัดโลบเหล่านี้ให้น้อยที่สุด ระดับของโลบย่อยมักแสดงเป็นอัตราส่วนของความหนาแน่นของพลังงานในโลบที่กำลังคิดต่อความหนาแน่นของพลังงานในโลบหลัก ซึ่งเรียกว่า อัตราส่วนของไซด์โลบ (Side Lobe Ratio) หรือ ระดับของไซด์โลบ (Side Lobe Level ; SLL)
ปีศาจ (ภาพยนตร์)
เบื้องหลัง
Devil เป็นภาพยนตร์สยองขวัญที่เกิดจากการเขียนบทและวางโครงเรื่องของ เอ็ม. ไนท์ ชยามาลาน ผู้กำกับภาพยนตร์ชาวอเมริกันเชื้อสายอินเดียชื่อดัง ซึ่งในเรื่องนี้นับเป็นผลงานเรื่องแรกในกลุ่มเรื่องเขย่าขวัญสั่นประสาทชุด The Night Chronicles ซึ่งเป็นจินตนาการจากความคิดของชยามาลานเอง  ชยามาลานได้ร่วมมือร่วมใจกับผู้สร้างภาพยนตร์หลายคน เพื่อสรรหาวิธีการใหม่ ๆ เพื่อทำให้ผู้ชมตื่นเต้นหรือขนลุกในภาพยนตร์ชุดนี้  โดยในเรื่องนี้ กำกับโดย  จอห์น เอริค ดาวเดิล
ภาพยนตร์เริ่มถ่ายทำขึ้นในเดือนตุลาคม ค.ศ. 2009 ที่โทรอนโท ประเทศแคนาดา และมีการถ่ายทำเพิ่มเติมอีกหลายฉากในฟิลาเดลเฟียและลอสแอนเจลิส
Psilostomidae
Psilostomidae เป็นวงศ์ของ Trematoda ที่อยู่ในอันดับ Plagiorchiida
สกุลในวงศ์นี้ ได้แก่:
ดี-ฮีป
เป็นการคิดค้นโดย Johnson (ปี 1975) D- Heap, D-ary Heap , m-ary Heap หรือ k-ary Heap คือ Heap ที่มี children node ไม่เกิน d node ซึ่งลำดับความสำคัญของแต่ละโหนดสูงกว่าลำดับความสำคัญของ children node
testcase D-ary Heap
""
Big-o
เนื่องจากหากรณีตำแหน่งที่ต้องการ ,กรณีหาค่าที่มากที่สุด ,กรณีแสดงข้อมูลไม่มีbest case และworst case เนื่องจากเป็นO(1)
หนังสือเพลงสดุดี
หนังสือเพลงสดุดี (Book of Psalms) หรือที่เรียกว่า บทเพลงสรรเสริญ เป็นบทสรรเสริญพระเจ้าของกษัตริย์ดาวิดและโมเสส ที่ถูกบันทึกไว้ในคัมภีร์ไบเบิล ภาคพันธสัญญาเดิม เป็นหนังสือในพระคัมภีร์ที่มีบทมากที่สุดในบรรดาคัมภีร์ไบเบิล มีทั้งหมด 150 บทด้วยกัน มีหลายบรรพ เป็นพระคัมภีร์ประเภทบทกวี ตั้งแต่บทที่ 1-73 จะประพันธ์โดยกษัตริย์ดาวิด ส่วนบทที่ 90 จะแต่งโดยโมเสส
ปาร์นู
ปาร์นู (Pärnu; Pernau, Parnawa, Pērnava) เป็นเมืองท่าทางทะเลของประเทศเอสโตเนีย ตั้งอยู่ทางทิศตะวันตกเฉียงใต้ของประเทศ บนอ่าวปาร์นู เป็นสถานที่ที่ได้รับความนิยมท่องเที่ยวในฤดูร้อน มีรีสอร์ตและโรงแรม ร้านอาหาร และชายหาด หลายแห่ง ตั้งเป็นเมืองราวปี ค.ศ. 1251 โปแลนด์ได้ยึดครองตั้งแต่ ค.ศ. 1561 ต่อจากนั้นสวีเดนได้ยึดครองตั้งแต่ ค.ศ. 1629 และรัสเซียเข้ายึดครองระหว่าง ค.ศ. 1710-1918
พอลิเบียส
พอลิเบียส (Polybius, Πολύβιος; 200-118 ปีก่อนคริสตกาล) เป็นนักประวัติศาสตร์ชาวกรีกในสมัยเฮลเลนิสติก มีชื่อเสียงจากงานเขียนเรื่อง The Histories ซึ่งครอบคลุมเหตุการณ์ในประวัติศาสตร์ตั้งแต่ช่วง 220-146 ปีก่อนคริสตกาล บรรยายถึงการรุ่งเรืองขึ้นของสาธารณรัฐโรมัน และการที่โรมันสามารถเข้าครอบครองกรีก นอกจากนี้ยังมีชื่อเสียงจากแนวคิดเรื่องสมดุลทางการเมืองของรัฐบาล ซึ่งต่อมานำมาใช้ใน The Spirit of the Laws ของมงแต็สกีเยอ และเป็นต้นร่างของรัฐธรรมนูญแห่งสหรัฐอเมริกา
-200-120
บีบีซี เวิลด์นิวส์
บีบีซี นิวส์ (ชื่อเดิม: BBC World News) เป็นช่องรายการข่าวนานาชาติของบีบีซี ช่องรายการนี้มีผู้ชมมากที่สุดในบรรดาช่องรายการของบีบีซี เปิดตัวครั้งแรกในชื่อ บีบีซี เวิลด์ เซอร์วิส เทเลวิชั่น (BBC World Service Television) เมื่อปีค.ศ. 1991 (ภายหลังเปลี่ยนเป็น บีบีซี เวิลด์ (BBC World) ในปีค.ศ. 1995) โดยออกอากาศรายการข่าว สารคดี รูปแบบการใช้ชีวิต และบทสัมภาษณ์ต่างๆ ตลอดยี่สิบสี่ชั่วโมง คู่แข่งสำคัญของช่องรายการนี้คือ ซีเอ็นเอ็นนานาชาติ และยังต้องแข่งขันกับสถานีข่าวอื่นๆ อีก บีบีซีเวิลด์นิวส์ เป็นช่องรายการข่าวที่มีผู้ชมมากที่สุด นำหน้า ซีเอ็นเอ็น และยังเป็นหนึ่งในช่องรายการที่มีคนดูมากที่สุดในโลก
ช่องรายการถูกส่งสัญญาณโดย Red Bee Media จากสถานีหลัก ณ The Broadcast Centre ซึ่งเป็นส่วนหนึ่งของ BBC Media Village และส่วนหนึ่งของ BBC White City ที่ White City ในลอนดอนตะวันตก โดยมีห้องส่งจาก BBC Television Centre ที่อยู่ในบริเวณเดียวกัน BBC World News มีห้องข่าวแยกออกจากห้องข่าวของ BBC News ห้องข่าวนี้ส่งสัญญาณตั้งแต่เวลา 05.00 น. ถึง 00.30 น. (เวลาสหราชอาณาจักร) ทุกๆ วันจันทร์ถึงศุกร์ และตั้งแต่ 06.00 น. ถึง 00.30 น. ในวันเสาร์และอาทิตย์ ส่วนในเวลา 01.00 น. ถึง 05.00 น. จะส่งสัญญาณจากห้องส่งภายในสหราชอาณาจักร หรือ BBC News
BBC World News ได้รับรางวัล ช่องรายการข่าวนานาชาติดีเด่น ณ The Association for International Broadcasting Awards ในเดือนพฤศจิกายน ปีค.ศ. 2006
ในเดือนเมษายน ปีค.ศ. 2008 ช่องรายการถูกเปลี่ยนชื่อเป็น "BBC World News" จากชื่อเดิม BBC World โดยเป็นส่วนหนึ่งของการรีแบรนด์ภาพลักษณ์ของ BBC มูลค่า 550,000 ปอนด์ ทำให้มีภาพลักษณ์ช่องใหม่ รูปแบบสีใหม่ BBC News ยังกล่าวอีกว่า การส่งสัญญาณจะย้ายจากสตูดิโอ N9 ไปเป็น N8 ซึ่งเคยเป็นห้องส่งของ BBC News Channel มาก่อน
ในวันที่ 14 มกราคม ค.ศ. 2013 บีบีซีเวิลด์นิวส์ย้ายส่วนปฏิบัติการจาก BBC Television Centre ใน White City ลอนดอนตะวันตก ไปอยู่ที่ Broadcasting House ใจกลางกรุงลอนดอน โดยมี Nik Gowing เป็นผู้ประกาศข่าวคนสุดท้ายที่อ่านข่าวจากห้องส่งเดิม ส่วนผู้ประกาศข่าวคนแรกที่อ่านข่าวจากห้องส่งใหม่ คือ George Alagiah ในรายการ GMT
ในเดือนกรกฎาคม ค.ศ. 2022 บีบีซีตัดสินใจที่จะควบรวมช่อง บีบีซีนิวส์ (สำหรับผู้ชมในสหราชอาณาจักร) และบีบีซีเวิลด์นิวส์ (สำหรับผู้ชมในแต่ละประเทศ) รวมกันเป็นช่องเดียว ภายใต้ชื่อ บีบีซีนิวส์ และเริ่มออกอากาศในวันที่ 3 เมษายน ค.ศ. 2023
ประวัติ
ช่องรายการนี้เปิดตัวในชื่อ BBC World Service Television โดยเปิดตัวในวันที่ 11 มีนาคม ปีค.ศ. 1991
ช่อง BBC World ได้เปิดตัวในปีค.ศ. 1995 โดยการแบ่งช่อง BBC World Service Television ให้เป็นสองช่อง: BBC Prime - ช่องรายการบันเทิงในรูปแบบบอกรับเป็นสมาชิก และช่องรายการที่ออกอากาศโดยไม่เสียค่าใช้จ่ายในการรับชม BBC World.
ตลอด 11 ปีที่ผ่านมา ช่องรายการได้มีการเปลี่ยนแปลงภาพลักษณ์มาตลอด โดยตั้งแต่ปีค.ศ. 1995-1997 ช่องรายการมีการใช้กราฟิกเพื่อแสดงชื่อของช่องรายการ
การเปลี่ยนแปลงครั้งที่ใหญ่ที่สุดสำหรับ BBC News เกิดขึ้นในปีค.ศ. 1999 ทั้งช่องในสหราชอาณาจักรและช่องทั่วโลกใช้รูปแบบสีให้เป็นสีแดงและสีครีม และได้มีการเริ่มต้นการใช้ดนตรีของช่องรายการที่เรียกว่า "กลองและเสียงบี๊บ" ซึ่งแต่งโดย David Lowe
ในปีค.ศ. 2003 และ 2004 ได้มีการเปลี่ยนแปลงกราฟิกของช่องรายการอีกครั้ง แต่ไม่มากเท่าในปีค.ศ. 1999 และได้มีการเปลี่ยนสโลแกนของบริษัทในปีค.ศ. 2004 ตอนปลาย จาก "Demand a Broader View" เป็น "Putting News First"
การออกอากาศ
BBC World News ส่วนใหญ่ถูกออกอากาศโดยไม่เสียค่าใช้จ่ายในการรับชม ช่องรายการนี้ออกอากาศทั่วโลก ถึงแม้ว่าช่องรายการนี้จะไม่ออกอากาศอย่างเป็นทางการในสหราชอาณาจักร และก็ยังสามารถรับชมได้ถ้าหากหันจานดาวเทียมไปที่ Astra 1, Hot Bird และ Thor ส่วนในประเทศต่างๆ ทั่วโลก ช่องรายการออกอากาศผ่านดาวเทียมและเคเบิล
BBC World News ยังสามารถรับชมได้ผ่านทางเว็บไซต์ของ Dong-a Ilbo ซึ่งเป็นหนังสือพิมพ์ของเกาหลี แต่ก็ไม่สามารถรับชมได้ทั่วโลก (ดังเช่นในสหรัฐอเมริกา มีผลตั้งแต่ตุลาคม ปีค.ศ. 2007)
รายการที่ออกอากาศ
ข่าวหลัก
คิม จง-กุก
คิม จง-กุก (, 김종국; เกิด 25 เมษายน พ.ศ. 2519) นักร้องชาวเกาหลีใต้ อดีตสมาชิกวงเทอร์โบ วงดนตรีคู่หูดูโอชื่อดังของเกาหลีเมื่อหลายสิบปีก่อนปัจจุบันเป็นนักร้องเดี่ยวเต็มตัว โดยได้รับรางวัล แดซัง อวอร์ด จาก 3 สถานีโทรทัศน์ ส่วนในรายการวาไร้ตี้เขาก็มีชื่อเสียงมาจากรายการ Family Outing Season 1 (ครอบครัวตัวเก่ง ฤดูกาลที่ 1) และปัจจุบันเป็นสมาชิกถาวรในรายการวาไรตี้รันนิ่งแมน  ร่วมกับ ยู แจ-ซ็อก, จี ซ็อก-จิน, ฮาฮา/ฮา ดง-ฮุน, ซง จี-ฮโยและอี กวัง-ซู
ประวัติ
คิม จง-กุก เข้าสู่อุตสาหกรรมดนตรีครั้งแรกในปี พ.ศ. 2538 โดยเป็นสมาชิกวงเทอร์โบวงดนตรีคู่หูดูโอ ซึ่งเป็นที่นิยมอย่างมากเนื่องจากแนวดนตรีที่เป็นที่จดจำได้อย่างง่าย ภายหลังจากที่ยุบวงเทอร์โบไป เขาก็ได้กลายเป็นนักร้องเดี่ยวในปี 2544 ซึ่งส่วนใหญ่เป็นเพลงแนวบัลลาด ด้วยความที่เขาเป็นคนเสียงสูง ทำให้โดนแซวมาตลอดว่าเสียงร้องเขาเหมือนกับเสียงของยุง
ในปี พ.ศ. 2548 คิม จง-กุกได้เป็นหนึ่งในนักร้องที่ได้รับความนิยมมากที่สุดคนหนึ่งในเกาหลีใต้ อัลบั้มที่สามของเขามียอดขายถึงสามแสนแผ่น ถือเป็นหนึ่งในอัลบั้มที่มียอดขายมากที่สุดอัลบั้มหนึ่งในเกาหลีใต้ ในปีนั้นเขาได้รับรางวัลแดซังจากสถานทีโทรทัศน์ใหญ่ของเกาหลีใต้ทั้ง 3 สถานี ดังนั้นเขาจึงเป็นหนึ่งในนักร้องสองคนที่ได้รับรางวัลแดซังจากทั้งสามสถานีหลักของเกาหลีต่อจาก โจ ย็อง-พิล ที่ทำได้ในยุค 80 โดยเพลงเปิดตัวอัลบั้ม "Lovable" ได้อันดับ 1 ในหลายชาร์ต จนในที่สุดความดังของเพลงนี้ ก็ทำให้ได้รับเลือกให้เป็นเพลงในเกมออนไลท์ชื่อดังอย่างเกม Pump It Up และ ออดิชันออนไลน์ ในเวลาต่อมา
ในวันที่ 21 มกราคม พ.ศ. 2549 คิม จง-กุก, จ็อน ฮเย-บินและอิม แท-คยัง ได้ร่วมกันในงานคอนเสริต Thuy Nga's Paris by Night 81 ที่รัฐแคลิฟอร์เนีย โดยเขาได้ร้องเพลง "To Her Man" โชว์ในงานนี้ด้วย
เดือนมีนาคม พ.ศ. 2549 คิม จง-กุกเข้ารับการเกณฑ์ทหารในขณะที่เขาได้รับความนิยมอย่างมาก และเขายังได้ปล่อยอัลบั้มที่สี่ของเขาออกมาในช่วงเวลาที่เกณฑ์ทหารด้วย แต่ไม่สามารถโปรโมทอัลบั้มได้เพราะอยู่ในช่วงเกณฑ์ทหาร เขาได้ใช้วิธีนอกเหนือจากแนวปฏิบัติทั่วไป เพื่อที่จะได้เป็นไปตามกฎหมายของเกาหลี โดยมิวสิค วีดีโอที่ถ่ายทำกันนั้นไม่ได้ปรากฏใบหน้าของเขาเลย เพื่อที่จะให้เป็นที่รับรู้ว่าเป็นเพลงของเขา โดยได้นำยุน อึน-ฮเย ซึ่งลือกันว่าเป็นแฟนสาวของ คิม จง-กุก มาแสดงมิวสิค วีดีโอด้วยในเพลง saying I love you ถึงแม้อัลบั้มนี้เค้าจะไม่ได้ทำการโปรโมทโดยตรง แต่อัลบั้มก็สามารถขายได้มากกว่า 100,000 แผ่น
มีการประกาศในช่วงปลายเดือนเมษายน พ.ศ. 2551 ว่าคิม จง-กุก จะได้รับการปลดประจำการในวันที่ 23 พฤษภาคม พ.ศ. 2551 ซึ่งในวันเดียวกันนั้นเอง เขาได้รับการทักทายจากแฟนๆ และในระหว่างการให้สัมภาษณ์เขาได้กล่าวว่า "เขาได้รับการปลดเปลื้องแล้ว" อัลบั้มที่ห้าของเขาได้ปล่อยออกมาวันที่ 22 ตุลาคม พ.ศ. 2551 คืออัลบั้ม "Here I am" โดยมีเพลงเด่นจากอัลบั้มนี้คือเพลง "Today More than Yesterday" และ "Thank you" เป็นการพิสูจน์ "อาถรรพ์" ของวงการเพลงเกาหลีว่าจะไม่สามารถมีชื่อเสียงได้อีกหลังจากการเกณฑ์ทหารแล้วนั้นไม่เป็นความจริง โดยเขาประสบความสำเร็จอย่างมากหลังจากการเกณฑ์ทหารโดยมีหนึ่งอัลบั้ม, หนึ่งดิจิทัลซิงเกิล[Happy Virus]และเพลงทร็อท[Ddajo]
คิม จง-กุกยังได้กลับคืนสู่วงการโทรทัศน์ โดยได้เข้ามาเป็นสมาชิกถาวรในรายการวาไรตี้ Family Outing Season 1 (ครอบครัวตัวเก่ง ฤดูกาลที่ 1) ซึ่งเป็นส่วนหนึ่งของช่วง อาทิตย์หรรษา ทางช่อง เอสบีเอส และเขาก็มีชื่อเสียงเป็นที่นิยมอย่างมากโดยเฉพาะอย่างยิ่งในเรื่องเลิฟไลน์กับอี ฮโย-รีและพัก เย-จิน นอกจากนี้เขายังได้ถ่ายโฆษณาไก่ฮูลาลาร่วมกับคิม ซู-โร ซึ่งได้ออกอากาศในเดือนกรกฎาคม พ.ศ. 2552 และเขายังเป็นนายแบบให้โฆษณาเกี่ยวกับเสื้อผ้าต่างๆ อัลบั้มที่หกของเขาก็ได้ปล่อยออกมาในวันที่ 27 มกราคม โดยได้ปล่อยเพลง "Don't Be Good to Me" เป็นเพลงแรกในอัลบั้ม โดยมิวสิค วีดีโอของเพลงนี้ได้พัก เย-จินซึ่งมีเลิฟไลน์อยู่กับคิม จง-กุกและอี ฮโย-รี ในรายการ Family Outing มาร่วมแสดงด้วย อัลบั้มที่หกของเขามีชื่อว่า "The Eleventh Story" เพราะว่าในงานด้านดนตรีของเขา โดยเขาได้ออกอัลบั้มมาทั้งหมด 11 อัลบั้ม
ในวันที่ 27 สิงหาคม พ.ศ. 2553 คิม จง-กุกได้เข้ารับการผ่าตัดรักษาภาวะหมอนรองกระดูกสันหลังกดทับเส้นประสาทส่วนเอวผ่านกล้องขยายที่โรงพยาบาล Seoul’s Kwan Ahk Goo Chung Ryong Dong Kangnam Choice โดย 101 Entertainment ต้นสังกัดของเขาได้ออกแถลงการณ์ว่า "เขายังคงรับงานต่อไปโดยที่ไม่รู้ว่าจะเกิดอันตราย แม้ว่าจะเกิดความเจ็บปวดกับหลังของเขา เพราะเขาไม่ได้คิดว่าจะเป็นเรื่องใหญ่โตอะไร จึงใช้เพียงยาแก้ปวดในขณะที่ถ่ายทำรายการรันนิ่งแมน"
การที่คิม จง-กุกได้เข้าร่วมในรายการรันนิ่งแมนทำให้เขามีชื่อเสียงอย่างมากในโลกของรายการวาไรตี้เกาหลี โดยเขาได้รับฉายาว่า "สปาร์ตากุก" และ "ผู้บัญชาการ" ในรายการและเขายังได้รับการประเมินผลที่ดีในการทำภารกิจในรายการจากกล้ามอันใหญ่โตและความฉลาดอย่างมากของเขา ซึ่งได้รับการพิสูจน์โดยรางวัล 연예대상 (SBS Entertainment Awards) Best TV Star Award ในปี 2553 และ SBS 연예대상 (SBS Entertainment Awards) Excellence Award ในปี 2554
ในเดือนตุลาคม พ.ศ. 2555 คิม จง-กุก กลับมากับอัลบั้มที่ 7 ของเขาคืออัลบั้ม ‘Journey Home‘ หลังจากที่เขาว่างเว้นจากงานเพลงไปพักใหญ่ ในอัลบั้มประกอบไปด้วย 10 เพลงมีทั้งเพลงที่เขาร้องเดี่ยวและร้องร่วมกันศิลปินอื่นๆ โดยในอัลบั้มนี้มีพิธีกรร่วมจากรายการวาไรตี้ชื่อดัง ‘รันนิ่งแมน‘ แกรี่และฮาฮา มาร่วมร้องในเพลง 'Words I Want To Say To You' และได้นักแสดงหนุ่ม ซง จุงกิ มาแสดงมิวสิค วีดิโอในเพลง 'Men Are All Like That'
ข้อมูลเพิ่มเติม
1977
Botulisaccidae
Botulisaccidae เป็นวงศ์ของ Trematoda ที่อยู่ในอันดับ Plagiorchiida
สกุลในวงศ์นี้ ได้แก่:
พระครูธรรมาภินันท์ (ปล้อง สุสีโล)
พระครูธรรมาภินันท์ หรือ หลวงพ่อปล้อง สุสีโล (ตุลาคม พ.ศ. 2418 - 25 สิงหาคม พ.ศ. 2484) ผู้มีชื่อเสียงเป็นที่รู้จักกันแพร่หลายทั่วประเทศ นอกจากหลวงพ่อจะเป็นพระที่มีศีลาจารวัตรน่าศรัทธาเลื่อมใสแล้ว ยังมีคุณลักษณะพิเศษได้รับการยกย่องให้เป็นพระเกจิอาจารย์ 1 ใน 108 รูป ของประเทศไทยในขณะนั้นด้วย ชื่อเสียงของหลวงพ่อปล้องโด่งดังมากในช่วงสมัยสงครามอินโดจีน (พ.ศ. 2483 - 2484) กรณีไทยเรียกร้องดินแดนบางส่วนคืนจากฝรั่งเศส ทหารประจำการและทหารกองหนุนทุกคนต้องออกไปรบ หน่วยทหารจากจังหวัดราชบุรีก็เช่นเดียวกันผู้ที่วัตถุมงคลของท่านต่างรอดพ้นอันตรายกลับมาทุกคน
ประวัติ
พระครูธรรมาภินันท์ หรือ หลวงพ่อปล้อง สุสีโล ท่านเกิดเมื่อเดือน ตุลาคม พ.ศ. 2418 ตรงกับรัชสมัยพระบาทสมเด็จพระจุลจอมเกล้าเจ้าอยู่หัว ท่านเป็นชาวตำบลหน้าเมือง อำเภอเมืองราชบุรี จังหวัดราชบุรี เป็นบุตรของนายแพง และนางหุ่น กองภู่ มีพี่น้อง 9 คน ท่านเป็นบุตรคนที่ 5 ในวัยเด็กได้ศึกษาหนังสือไทยและหนังสือขอมที่วัดบางลี่ ตำบลโคกหม้อ อำเภอเมืองราชบุรี จังหวัดราชบุรี แล้วไปอยู่กับพระยอด (น้าชาย) ที่วัดกันมาตุยาราม กรุงเทพมหานคร จนอายุได้ 18 ปี จึงกลับมาบรรพชาเป็นสามเณรที่วัดสุรชายาราม พ.ศ. 2437 ได้ 1 พรรษา แล้วสึกไปช่วยบิดามารดาทำนาจนอายุครบ 20 ปี ก็ได้อุปสมบทเมื่อวันที่ 16 กรกฎาคม พ.ศ. 2439 ณ พัทธสีมา วัดสุรชายาราม โดยมีพระพุทธวิริยากร (จิตร ฉันโน) วัดสัตตนารถปริวัตร เป็นพระอุปัชฌาย์ พระอธิการปุณโณ วัดอัมรินทราราม (วัดตาล) เป็นพระกรรมวาจาจารย์ และพระอธิการเกิด วัดท่าโขลง เป็นพระอนุสาวนาจารย์ ได้รับแต่งตั้งเป็นเจ้าอาวาสวัดสุรชายารามเมื่อปี พ.ศ. 2448 ได้รับสมณศักดิ์เป็น พระครูธรรมาภินันท์ เมื่อปี พ.ศ. 2474 วัตถุมงคลของท่านที่โด่งดังก็มี พระมหาอุตม์ ลักษณะเป็นพระปิดทวารทั้งเก้า ที่นิยมกันมาก ก็คือ พระมหาอุตม์เนื้อเมฆพัด มีสีดำเป็นมันวาว แจกในช่วงสร้างศาลาการเปรียญในปี พ.ศ. 2471 โดยอุบาสกจะได้รับพระมหาอุตม์ ส่วนอุบาสิกาจะได้รับพระพิมพ์กลีบตัว ท่านละสังขารเมื่อวันทื่ 25 สิงหาคม พ.ศ. 2484 ตรงกับรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รวมสิริอายุได้ 64 ปี 44 พรรษา
ษุลเกาะอ์ดะฮ์
ษุลเกาะอ์ดะฮ์ (ذُو ٱلْقَعْدَة) หรือ ษุลเกียะอ์ดะฮ์ (ذُو ٱلْقِعْدَة) คือเดือนที่ 11 ของปฏิทินฮิจเราะห์หรือปฏิทินอิสลาม เป็นเดือนที่มุสลิมเริ่มเตรียมตัวเพื่อเดินทางไปประกอบพิธีฮัจญ์
อโยธยา
อโยธยา (เทวนาครี: अयोध्या, อูรดู: ایودھیا) เป็นเมืองเก่าแก่ในประเทศอินเดีย อยู่ในรัฐอุตตรประเทศ ชาวฮินดูเชื่อว่าพระรามเคยครองราชย์ที่เมืองนี้ อโยธยาตั้งอยู่ริมฝั่งแม่น้ำสรยุ ทุกปีในเดือนพฤศจิกายนซึ่งเป็นเดือนประสูติของพระรามและเดือนธันวาคมซึ่งเป็นเดือนที่พระรามอภิเษกกับนางสีดาจะมีชาวฮินดูมาแสวงบุญที่อโยธยา
ตามความเชื่อของชาวฮินดู อโยธยาเป็นสถานที่ประสูติของพระราม ในปีพ.ศ. 2535 เกิดเหตุจลาจลขึ้น โดยชาวฮินดูได้บุกเข้าทำลายมัสยิดในเมืองอโยธยา ซึ่งตั้งอยู่บนสถานที่ซึ่งเชื่อกันว่าเป็นสถานที่ประสูติของพระราม